cyanic-selkie/wikianc huggingface dataset:
ஸ்காட் ஸ்டைரிஸ்
ஸ்காட் பேர்னாட் ஸ்டைரிஸ் (Scott Bernard Styris, பிறப்பு: சூலை 10, 1975), நியூசிலாந்து அணியின் சகலதுறை ஆட்டக்காரர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார்.
பகுப்பு:நியூசிலாந்து துடுப்பாட்ட வீரர்கள் பகுப்பு:1975 பிறப்புகள்
Scott Styris)
கரும்பியூர் காளகஸ்தீஸ்வரர் கோயில்
கரும்பியூர் காளகஸ்தீஸ்வரர் கோயில் தமிழ்நாட்டில் திருவாரூர் மாவட்டம், கரும்பியூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காளகஸ்தீஸ்வரர், ஞானாம்பிகை சன்னதிகளும், விநாயகர் முருகன் சண்டிகேஸ்வரர் துர்க்கை தஷ்ணாமூர்த்தி பெருமாள் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லோவ்ரன்சு நகரியம், நியூ செர்சி
லோவ்ரன்சு நகரியம் ( Lawrence Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 38.33 சதுர கிலோ மீற்றர் பரப்பளவைக் கொண்டுள்ளது. இதில் 36.92 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.41 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,290 ஆகும். லோவ்ரன்சு நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 89.1 குடிமக்கள் ஆகும்.
மேற்கோள்கள்
பகுப்பு:கம்பர்லாந்து மாவட்ட நகரங்கள்
அவாயித் தீவுகள்
அவாயித் தீவுகள் (ஃகவாயித் தீவுகள், ஹவாய்த் தீவுகள்; அவாயி மொழியில் மொக்குப்புனி ஒ அவாயி) என்பன வடக்கு பசிபிக் கடலில் உள்ள எட்டுத் பெரிய தீவுகளும், மிகப்பல சிறு நிலத்திட்டுகளும் கொண்ட ஒரு தீவுக்கூட்டம். இத் தீவுக் கூட்டம் ஏறத்தாழ 2,400 கி.மீ நீளம் உடையது. இத்தீவுக் கூட்டங்களில், மிடுவே குறுந்தீவுக்கூட்டம் (Midway atoll) எனப்படும் பகுதி தவிர மற்றவை ஐக்கிய அமெரிக்காவின் அவாயி என்றழைக்கப்படும் ஒரு மாநிலம். ஒரு காலத்தில் இதனை சாண்டுவிச் தீவுகள் (Sandwich Islands) என்று அழைத்தார்கள். அவாயித் தீவுகள் வட அமெரிக்கக் கண்டத்தில் இருந்து ஏறத்தாழ 1860 மைல் (2993 கி.மீ) தொலைவில் உள்ளது.
தீவுகளும் பவளப்பாறைகளும்
மீகாமன் சேம்சு குக் இந்தத் தீவுகளுக்கு சனவரி 18, 1778 இல் வருகை தந்தார், அப்பொழுது அவருடைய முன்னாள் முதலளித்து ஊக்குநராக இருந்த சாண்டுவிச்சின் நான்காவது ஏர்ல் ஆக இருந்த சான் மாண்டேகு (John Montagu, 4th Earl of Sandwich) அவர்களின் நினைவாக சாண்டுவிச்சுத் தீவுகள் என்று பெயரிட்டார்
அவாயித் தீவுகளின் மொத்த நிலப்பரப்பு 16,636.5 சதுர கி,மீ ( 6,423.4 சதுர மைல்)  மிடுவே கடற்திட்டு வரிசை (Midway atoll) என்னும் பகுதி தவிர, மற்றவை ஐக்கிய அமெரிக்காவின் 50 ஆவது மாநிலமாக அவாயி மாநிலம் என்னும் பெயரில் ஆகத்து 21, 1959 இல் இணைந்தது.
அலை சறுக்கு
இந்த தீவின் பழங்குடி இன மக்களின் பாரம்பரிய விளையாட்டான அலைச்சறுக்கு (Surfing) விளையாட்டு உலகம் முழுவதும் பரவியுள்ளது.
மேற்கோள்களும் அடிக்குறிப்புகளும்
பகுப்பு:ஐக்கிய அமெரிக்க மாநிலங்கள் பகுப்பு:ஹவாய்
புரியாத்தியா
பகுப்பு:உருசியக் குடியரசுகள்
பெரிய கொட்ட குளம் ஊராட்சி
பெரிய கொட்ட குளம் ஊராட்சி (Periya kotta kulam Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள ஊத்தங்கரை வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2185 ஆகும். இவர்களில் பெண்கள் 999 பேரும் ஆண்கள் 1186 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஊத்தங்கரை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பூமராங் (2019 திரைப்படம்)
பூமராங் (Boomerang) என்பது 2019 ஆம் ஆண்டு  தமிழில் வெளியான அதிரடி திரில்லர் திரைப்படம் ஆகும். ஆர். கண்ணன் எழுதி, தயாரித்து இயக்கியுள்ளார். இத் திரைப்படத்தில் அதர்வா, மேகா ஆகாஷ் மற்றும் இந்துஜா ரவிச்சந்திரன் ஆகியோர் முன்னணி கதாபாத்திரங்களில் நடித்துள்ளனர். உபேன் படேல் எதிர்மறையான கதாபாத்திரத்திலும், சதீஸ், ஆர். ஜே. பாலாஜி ஆகியோர் துணை வேடங்களிலும் நடித்துள்ளனர். பிரசன்னா குமார் ஒளிப்பதிவாளராகவும், ஆர்.கே.செல்வா எடிட்டராகவும் பணி புரிந்துள்ளனர். ராதன் இசையமைத்துள்ளார். இத் திரைப்படம் 8 மார்ச் 2019 அன்று வெளியிடப்பட்டது.
கதைச்சுருக்கம்
விபத்தொன்றில் சிக்கும் சிவாவின் முகம் சிதைவடைகின்றது. அதே நேரம் மருத்துவமனையில் அனுமதிக்கப்படும் சக்தி மூளை கடுமையாக பாதிக்கப்பட்டதால் இறக்கிறார். சிவாவின் பெற்றோர்களின் வேண்டுகோளுக்கமைய சக்தியின் தாயாக கருதப்படும் கவுரி திருசெல்வன் (சுஹாசினி மணிரத்தினம்) சக்தியின் முகத்தை முக மாற்று அறுவை சிகிச்சையின் மூலம் சிவாவிற்கு பொருத்துவதற்கு அனுமதிக்கிறார். புதிய முகத்தில் தோற்றமளிக்கும் சிவா தனது குடும்பத்தை கவனித்துக்கொள்வதற்காக ஒரு தொழிலை தொடங்க திட்டமிடுகிறார். எதிர்வரும் நாட்களில்  பல சிக்கல்களை எதிர்கொள்ள கொள்கிறார். சில அந்நியர்களால் ஓரிரு முறை தாக்கப்பட்ட பிறகு, சிவாவும் அவரது நண்பர் கோபாலும் ( சதீஷ் ), அவரது முகத்தை மாற்று அறுவை சிகிச்சை பற்றி பலருக்குத் தெரியாததால், பிரச்சனைகள் அவரது முகத்தை குறிவைத்து நடக்கின்றன என்றும்,  அவரை அல்ல என்பதையும் உணர்கிறார்கள். சக்தியை பற்றி அறிந்து கொள்ள கவுரி திருசெல்வனை நாடுகிறார்கள். சிவாவிற்கு முகத்தை தானம் செய்த சக்தி உண்மையில் தனது மகன் அல்ல என்று அவர் கூறுகிறார். மற்றொரு நண்பரிடமிருந்து, சக்தி திருச்சிக்கு அருகிலுள்ள ஒரு கிராமத்தைச் சேர்ந்தவர் என்று அறிகிறான். சக்தி இருக்கும் இடத்தை அறிய சிவா கோபால் மற்றும் அவரது காதலி ஜிகி ( மேகா ஆகாஷ் ) ஆகியோருடன் திருச்சிக்கு புறப்படுகிறார். சக்தி, சண்முகத்தை (ஆர். ஜே. பாலாஜி) பற்றி மாயாவிடம் (இந்துஜா) இருந்து அறிந்து கொள்கிறார். சக்தி விட்டுச் சென்ற பணிகளை முன்னெடுக்கின்றார். அதன் போது எதிர்கொள்ளும் சவால்களை முறியடித்து சக்தியின் இறப்பிற்காக பழிவாங்குவதே மீதிக்கதை....
தயாரிப்பு
அக்டோபர் 2017 ஆம் ஆண்டில் அதர்வா முக்கிய கதாபாத்திரத்தில் நடிக்கும் புதிய படத்தை இயக்கி தயாரிப்பதாக ஆர்.கண்ணன் அறிவித்தார். கதாநாயகியாக நடிக்க மேகா ஆகாஷ் கையெழுத்திட்டார். உபேன் படேல் திரைப்படத்தில் எதிர்மறையான கதாபாத்திரத்தில் நடிக்க தேர்வு செய்யப்பட்டார். திரைப்படத்தில் அதர்வாவின் ஒரு குறிப்பிட்ட தோற்றத்திற்கான வடிவமைப்பாளர்களான ப்ரீதிஷீல் சிங் மற்றும் மார்க் ட்ராய் டிசோசா ஆகியோர் பணிபரிந்தனர்.
வெளியீடு
இத்திரைப்படம் தொழில்துறை அளவிலான வேலைநிறுத்தத்தின் விளைவாக தயாரிப்பு தாமதப்படுவதற்கு முன்பு, 2018 மார்ச் மாதத்திற்குள் 90% நிறைவடைந்தது. இந்த படம் முக்கியமாக சென்னை, அருப்புகோட்டை, விருதுநகர் மற்றும் தேனியில் 45 நாட்கள் படமாக்கப்பட்டது. பூமராங் 8 மார்ச் 2019 அன்று வெளியிடப்பட்டது.
இப்படத்தின் செயற்கைக்கோள் உரிமைகள் ஜீ தமிழிற்கு விற்கப்பட்டு, திரையரங்கில் திரைப்படம் வெளியான ஒரு மாதத்திற்குப் பிறகு 2019 ஏப்ரல் 14 இல் திரையிடப்பட்டது.
ஒலிப்பதிவு
ராதனின் இசையமைப்பில் சோனி மியூசிக் இந்தியா வெளியிட்டது.
வெளி இணைப்புகள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அதர்வா நடித்த திரைப்படங்கள்
சித்தூர் மாவட்டம்
சித்தூர் மாவட்டம் (చిత్తూరు జిల్లా) இந்தியாவின் ஆந்திரப் பிரதேச மாநிலத்திலுள்ள 23 மாவட்டங்களுள் ஒன்று. இதன் தலைமையகம் சித்தூர் நகரில் உள்ளது. 15,359 சதுர கிலோமீட்டர் பரப்பளவு கொண்ட இம்மாவட்டத்தில், 2011 ஆம் ஆண்டுக் கணக்கெடுப்பின் படி 4,170,468 மக்கள் வாழ்கிறார்கள். இதன் வடமேற்கில் அனந்தபூர் மாவட்டமும் வடக்கில் கடப்பா மாவட்டமும் வடகிழக்கில் நெல்லூர் மாவட்டமும் தெற்கில் தமிழ்நாடு மாநிலமும் மேற்கில் கர்நாடக மாநிலமும் எல்லைகளாக அமைந்துள்ளன.
1905-ஆம் ஆண்டு வட ஆற்காடு, கடப்பா, நெல்லூர் மாவட்டங்களில் இருந்து சித்தூர் மாவட்டம் உருவாக்கப்பட்டது. இங்கு தமிழ் பேசுவோரும் தெலுங்கு பேசுவாரும் சம அளவில் உள்ளனர் பெரும்பான்மையாக தமிழ் பேசுவோர் சித்தூர் மாவட்டத்தின் வேங்கட மலைக்கு தெற்கே வசிக்கின்றனர் சித்தூர் மாவட்டம் ஆந்திரோவோடு இணைக்கப்பட்டாலும் நகரி திருப்பதி திருமலை நாரயணவரம் போன்ற மண்டலங்களில் தமிழ் பேசுவோர் அதிக அளவில் உள்ளனர்.
மாவட்டம் பிரிப்பு
4 ஏப்ரல் 2022 அன்று இம்மாவட்டத்தின் சில பகுதிகளைக் கொண்டு புதிய அன்னமய்யா மாவட்டம் மற்றும் திருப்பதி மாவட்டம் நிறுவப்பட்டது.
ஆட்சிப் பிரிவுகள்
இந்த மாவட்டத்தில் சித்தூர், திருப்பதி ஆகிய இரண்டு பாராளுமன்றத் தொகுதிகள் உள்ளன.
ஆந்திர மாநில சட்டமன்றத்திற்கான 14 தொகுதிகள் இங்குள்ளன. அவை தம்பள்ளபள்ளி, பீலேரு, மதனபள்ளி,  புங்கனூர்,  சந்திரகிரி,  திருப்பதி,  ஸ்ரீகாளஹஸ்தி,  சத்தியவேடு,  நகரி,  கங்காதர நெல்லூர்,  சித்தூர்,  பூதலபட்டு,  பலமனேரு,  குப்பம் ஆகியன.
இந்த மாவட்டத்தில் சித்தூர், திருப்பதி, மதனபள்ளி ஆகிய மூன்று வருவாய்க் கோட்டங்கள் உள்ளன. இந்த மாவட்டத்தில் திருப்பதி, சித்தூர் ஆகிய ஊர்கள் மாநகராட்சிகளாகும். மதனபள்ளி, காளஹஸ்தி, புங்கனூர், பலமனேரு, புத்தூர், நகரி ஆகிய ஊர்கள் நகராட்சிகளாகும்.
நிகழ்வு
தெலுங்கு தேசம் கட்சியைச் சேர்ந்த சித்தூர் மாவட்ட மேயர் கட்டாரி அனுராதா 2015 ஆம் ஆண்டு டிசம்பர் மாதம் 17 ஆம் திகதி அன்று சுட்டுக் கொலை செய்யப்பட்டார்.
வெளியிணைப்புக்கள்
பகுப்பு:ஆந்திரப் பிரதேசத்தில் உள்ள மாவட்டங்கள் பகுப்பு:சித்தூர் மாவட்டம்
வெண்ணிப் போர்
வெண்ணிப் போர் தஞ்சாவூருக்கு 24 கி.மீ. தொலைவில் நீடாமங்கலம் அருகில் உள்ள வெண்ணிப் பறந்தலை என்னும் இடத்தில் நிகழ்ந்த போராகும். இப்போர் வெண்ணி ஊரின் வாயிலை அடுத்திருந்த வெளியில் நடைபெற்றது. இவ்வூர் தற்பொழுது கோயிலுண்ணி (கோயில் வெண்ணி) என வழங்கப்படுகிறது. இப்போர் ஏறத்தாழ கி.மு.2ஆம் நூற்றாண்டின் இறுதியிலோ அல்லது கி.மு.1ஆம் நூற்றாண்டின் தொடக்கத்திலோ நடந்திருக்கலாம் என ஆராய்ச்சியாளர்கள் கருதுகின்றனர். கரிகால் சோழன் தன்னை எதிர்த்து வந்த சேர மன்னன் சேரமான் பெருஞ் சேரலாதனையும், பாண்டிய மன்னன் ஒருவனையும், பதினொரு வேளிரையும் ஒருங்கே தோல்வியுறச் செய்தான். இப்போர் தமிழகத்து மன்னர்களின் மேலாண்மையைக் கரிகாலனுக்கு வழங்கியது. வெண்ணிப் போரில் தோல்வியுற்ற வேளிர் பதினொருவரில் உயிர் பிழைத்துத் தப்பிய ஒன்பதின்மர் வாகை என்னும் இடத்தில் கரிகால சோழனை மீண்டும் போரில் எதிர் கொண்டனர். இதுவே வாகைப்பறந்தலைப் போராகும். இப்போரிலும் கரிகால் சோழன் வெற்றி வாகை சூடினான். வெண்ணிப் போரில் கரிகாலனின் வேல் மார்பை துளைத்து சென்றதால் முதுகில் புண்பட்ட சேரமன்னன் பெருஞ்சேரலாதன், தனக்கு பெரும் அவமானம் ஏற்பட்டதாகக் கருதி வடக்கிருந்து உயிர் நீத்தான் என்பதை புலவர்கள், மாமூலனார், கழாத்தலையார் , வெண்ணிக் குயத்தியார் பாடல்களாகப் பாடியுள்ளனர். வெண்ணிக்களத்திற்குரிய வெண்ணி ஊரிலேயே பிறந்த சங்க காலத்து பெண்பாற் புலவரான வெண்ணிக்குயத்தியார் வெண்ணியில் பொருத அரசர்களைப் பற்றி
"நனி இரு முந்நீர் நாவாய் ஒட்டி
வளிதொழில் ஆண்ட உரவோன்
மருக!
தோன்ற
'''வென்றோய்! நின்னினும் நல்லன்'''
அன்றே,
கலிகொள் யாணர் வெண்ணிப்
பறந்தலை
மிகப் புகழ் உலக மெய்திப்
உருசியத் தமிழியல்
உருசியத் தமிழியல் (Russian Tamil Studies) என்பது ரஷ்ய மொழி, ரஷ்யா, மற்றும் உருசியர்களுக்கும் தமிழ், மற்றும் தமிழர்களுக்கும் இடையே உள்ள தொடர்பையும் பரிமாறுதல்களையும் ஆயும் இயல் எனலாம்.
வெண்ணிப் போர்
புறப்புண் நாணி வடக்கு
இருந்தோனே!"
உருசியத் தமிழியல்
பொதுவுடமை கொள்கைகளால் உந்தப்பட்ட பல தமிழர்கள் 1950-1990 காலப்பகுதிகளில் உருசிய மொழியில் தேர்ச்சி பெற்று பல உருசிய நூல்களை தமிழுக்கு மொழிபெயர்த்தனர். இக்காலப்பகுதியில் சோவியத் ஒன்றியத்திற்கு கல்வி பெறச்சென்ற பலரும் ரஷ்ய மொழியில் தேர்ச்சிபெற்றனர். இதன் காரணமாக கணிசமான தமிழர்களுக்கு ரஷ்ய மொழி, பண்பாடு, தத்துவங்களில் பரிச்சியமும் தொடர்பும் உண்டு.
வெண்ணிப் போர்
என கரிகாலனின் வெற்றியையும் சேரனின் வடக்கிருந்து உயிர் துறந்த செயலையும் தனது பாடலில் ஒருங்கே பாடியுள்ளார்.
மேற்கோள்கள்
பகுப்பு:சங்ககாலப் போர்கள்‎ பகுப்பு:தமிழகப் போர்கள் பகுப்பு:சோழர் போர்கள் பகுப்பு:சேரர் போர்கள்
உருசியத் தமிழியல்
சோவியக் கால மொழிபெயர்ப்புக்கள்
"1950களிலும் அதற்குப் பின்னரும் சோவியத் அரசாங்க ஸ்தாபனமும் அமெரிக்க அரசாங்க ஸ்தாபனமும் ஏற்பட்டு போட்டி போட்டுக்கொண்டு இதில் ஈடுபாடு காட்டின. ரஷிய நூல்கள் 1990 வரை ஒரே சீரான அளவில் மொழிபெயர்க்கப்பட்டுள்ளதைக் காண முடிகிறது." முகம்மது செரிபு வி. எஸ். வெங்கடேசன் கா. அப்பாத்துரை, கு. பரமசிவம், எஸ். சங்கரன், முல்லை முத்தையா, புதுமைப்பித்தன், ரகுநாதன், முகமது ஷெரீபு, எஸ். இராமகிருஷ்ணன் ஆகியோர் உருசிய நூலகளை மொழிபெயர்ப்பில் ஈடுபட்டோரில் உட்படுவர்.
செயசிம்மன் (காலச்சூரி வம்சம்)
செயசிம்மன் (Jayasimha) (ஆட்சி; பொ.ச. 1163-1188) திரிபுரியின் காலச்சூரி வம்சத்தின் மன்னனாவான். மத்திய இந்தியாவில் இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம் ) மையமாகக் கொண்டிருந்தது. இவன் இரத்தினபுரியின் காலச்சூரிகள் மீது தனது அதிகாரத்தை நிலைநாட்ட முயன்று சந்தேலர்களுக்கு எதிராக தோல்வியடைந்ததாகத் தெரிகிறது.
உருசியத் தமிழியல்
சோவியத் வானொலி - தமிழ்த் துறை
சோவியத் யூனியன் இருந்த போது, தமிழ் மொழிக்கென மாஸ்கோ வானொலி நிலையத்தில் ஒரு தனித்துறை இருந்தது. இதில் திரு. மணிவர்மன், திரு. சோமசுந்தரம் ஆகியோர் பணியாற்றினார்கள். தற்போது இந்த வானொலி தனித்துறை இல்லை.
செயசிம்மன் (காலச்சூரி வம்சம்)
ஆட்சி
செயசிம்மன் காலச்சூரி மன்னன் கயகர்ணனின் மகனாவான். மேலும் தனது மூத்த சகோதரன் நரசிம்மனுக்குப் பிறகு அரியணை ஏறினான். முன்னதாக திரிபுரி காலச்சூரிகளின் அடிமைகளாக பணியாற்றிய இரத்தினபுரியின் காலச்சூரிகள் கயகர்ணனின் ஆட்சியின் போது சுதந்திரத்தை அறிவித்தனர். செயசிம்மன் அவர்களைக் கட்டாயப்படுத்த ஒரு போரை வழிநடத்தினான். சிவ்ரிநாராயணன் என்ற இடத்தில் ஒரு போர் நடந்தது. அதில் செயசிம்மன் தோல்வியடைந்ததாகத் தெரிகிறது.
உருசியத் தமிழியல்
வெளி இணைப்புகள்
பகுப்பு:உருசியா பகுப்பு:தமிழியல் பகுப்பு:உருசியத் தமிழியல்
செயசிம்மன் (காலச்சூரி வம்சம்)
ஆட்சி
பரமார்டியின் மஹோபா கல்வெட்டின்படி, சந்தேல மன்னன் பரமார்டிக்கு எதிராகவும் செயசிம்மன் தோல்வியடைந்தான். எவ்வாறாயினும், கைமூர் மலைத்தொடரின் வடக்கே உள்ள தமசா ஆற்றுப் பள்ளத்தாக்கின் கட்டுப்பாட்டை இவன் தக்க வைத்துக் கொண்டான். அதை இவனது சகோதரன் சந்தேலர்களிடமிருந்து மீட்டான். இப்பகுதியானது கர்கரேடியில் (நவீன ரேவா மாவட்டத்திலுள்ள கக்ரேடி) ஆட்சி செய்த இவனது நிலப்பிரபுத்துவ மகாரானக கீர்த்திவர்மனால் ஆளப்பட்டது.
சொந்த வாழ்க்கை
கோசலாதேவி, கெல்கனாதேவி என்ற இரு மனைவிகள் இவனுக்கிருந்தனர். கோசலாதேவி ஜபல்பூருக்கு அருகில் கோசல்பூர் என்ற நகரத்தை நிறுவினாள். செயசிம்மனுக்குப் பிறகு கோசலாதேவிக்குப் பிறந்த இவனது மகன் விசயசிம்மன் ஆட்சிக்கு வந்தான். தம்பதியருக்கு அசயசிம்மன் என்ற மற்றொரு மகனும் இருந்தான். செயசிம்மனின் இராஜகுரு (அரச ஆசான்) விமல-சிவா என்பவராவார்.
உசாத்துணை
பகுப்பு:மத்தியப் பிரதேச வரலாறு பகுப்பு:இந்திய அரச மரபுகள் பகுப்பு:இந்திய அரசர்கள்
டிரான்சுஆசியா ஏர்வேசு பறப்பு 235
மேலெழும்பிய இரண்டு நிமிடங்களில் வானூர்தி ஓட்டுநர்கள் வானூர்தியின் இடதுபுற பொறியில் தீப்பிடித்ததாக அறிவித்தனர். பறப்பு 235 மிகக்கூடிய உயரமாக 1,050 அடி ஏறிய பின்னர் சரியத் தொடங்கியது. விரைந்து இடப்புறம் சாய்ந்த வானூர்தி தனது இடது இறக்கையால் வாடகையுந்தி ஒன்றையும் தரைப்பாலமொன்றையும் இடித்து வீழ்ந்தது.
ஓராண்டுக்குள்ளேயே டிரான்சுஆசியா ஏடிஆர் இரக வானூர்தி ஒன்று இவ்வாறு விபத்திற்குள்ளாவது இரண்டாம் முறையாகும். முன்னதாக பறப்பு 222 விபத்திற்குள்ளாகி உள்ளது.
விபத்திற்குப் பின்பான மீட்புப்பணி
தாய்பெய் தீயணைப்புத்துறை மீட்புப் பணிகளை மேற்கொண்டனர்; பகுதி மூழ்கியிருந்த வானூர்திக் கட்டகத்திலிருந்து மக்களை மீட்டு காற்றடைத்த படகுகள் மூலம் கரைக்குச் சேர்த்தனர். விபத்துநாளின் இரவு எட்டு மணிக்கு மீட்புக்குழுவினர் எடைதூக்கிகளை பயன்படுத்தி வானூர்திக் கட்டகத்தின் பெரும்பகுதியை வெளியே எடுத்தனர்.
வானூர்தி
விபத்தில் சிக்கிய வானூர்தி ஏடிஆர் 72-600 இரட்டை சுழல்விசை முந்துகை இரகம், பதிவெண் B-22816, MSN 1141 ஆகும். இது தனது முதல் பறப்பை மார்ச்சு 28, 2014 அன்று மேற்கொண்டது. டிரான்சுஆசியா ஏர்வேசுக்கு ஏப்ரல் 15, 2014இல் வழங்கப்பட்டது.
பயணிகளும் பணியாளர்களும்
வானூர்தியில் 53 பயணிகளும் 5 பணியாளர்களும் பயணித்தனர். விபத்திலிருந்து 15 பேர் காப்பாற்றப்பட்டுள்ளனர்.
<references group="lower-alpha"/>
வெளியிணைப்புகள்
பகுப்பு:விமான விபத்துகள் பகுப்பு:2015 விபத்துகள்
வீரமங்களம்
வீரமங்கலம் (Veeramangalam) இந்தியா-தமிழ்நாடு மாநிலம்,  புதுக்கோட்டை   மாவட்டம், ஆவுடையார்  கோயில்  வருவாய்  ஒன்றியத்தில் உள்ள கிராமம் ஆகும்.
மக்கள் தொகை
2001 மக்கள் தொகை கணக்கெடுப்பின்படி, கிராமத்தின் மொத்த மக்கள் தொகை 1807 ஆகும். இதில் ஆண்கள்  824 பேரும், பெண்கள் 983 பேரும்  உள்ளனர். மொத்த மக்கள் தொகையில் 953 பேர் கல்வி அறிவு பெற்றவர்கள் ஆவர்.
சான்றுகள்
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள்
சமாதி புத்தர் சிலை, அனுராதபுரம்
சமாதி புத்தர் சிலை (Samadhi Statue) இலங்கையின் பண்டைத் தலைநகரமான அனுராதபுரத்தில் உள்ள மகாமேவ்நாவ பூங்காவில் உள்ளது. இதில், புத்தரை அவர் முதலில் ஞானம் பெற்றதோடு தொடர்புடைய தியானநிலைத் தோற்றத்தில் சிலையாக வடித்துள்ளனர். இது நிர்வாண நிலை என்றும் அழைக்கப்படுகிறது. புத்தரின் ஞானம் பெற்ற நிலையே சமாதி என்று கூறப்படும் அனுபவமா அல்லது வேறேதாவது தோற்றப்பாடா என்பது புத்த மதத்தைக் கடைப்பிடிப்பவர்களது மெய்யியல் சார்புநிலையைப் பொறுத்துள்ளது. தியானத் தோற்றத்தில் புத்தர், காலை மடித்துச் சம்மண நிலையில், உள்ளங்கைகள் மேல்நோக்கியபடி ஒன்றன்மீது ஒன்றாக மடிமீது இருக்க அமர்ந்திருப்பார். புத்தரின் இந்தத் தோற்றம் பௌத்த உலகில் பரவலாக அறியப்பட்டது. எனவே இச்சிலை மிகவும் பொதுவாகக் காணப்படும் பௌத்த சிற்பங்களுள் ஒன்று எனலாம். கருங்கல்லில் செதுக்கப்பட்ட இச்சிலை 8 அடி உயரம் கொண்டது.
மேலும் காண்க
பகுப்பு:இலங்கையில் உள்ள புத்தர் சிலைகள் பகுப்பு:இலங்கையின் தொல்லியற்களங்கள்
நஞ்சுண்டாபுரம் மாரியம்மன் கோயில்
மாரியம்மன் கோயில் தமிழ்நாட்டில் கோயம்புத்தூர் மாவட்டம், நஞ்சுண்டாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சீதாராமபுரம்
சீதாராமபுரம் மண்டலம், ஆந்திரப் பிரதேசத்தின் நெல்லூர் மாவட்டத்தின் 46 மண்டலங்களில் ஒன்று.
ஆட்சி
இது உதயகிரி சட்டமன்றத் தொகுதிக்கும், நெல்லூர் மக்களவைத் தொகுதிக்கும் உட்பட்டது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:நெல்லூர் மாவட்டம் பகுப்பு:நெல்லூர் மாவட்டத்திலுள்ள மண்டலங்கள்
குடிசார் பொறியியல்
thumb|200px| [[பெட்ரோனாஸ் கோபுரங்கள், பொறியாலர் சீசர் பெல்லி மற்றும் தார்ண்டன் தாம்செட்டி ஆல் வடிவமைக்கப்பட்டது]] குடிசார் பொறியியல் என்பது ஒரு உயர்தொழில் பொறியியல் துறையாகும். இது, பாலங்கள், கால்வாய்கள், சாலைகள், அணைகள், கட்டிடங்கள் போன்றன உள்ளிட்ட கட்டிடச் சூழலின் வடிவமைப்பு, கட்டுமானம் என்பவற்றோடு தொடர்புடையது. படைத்துறைப் பொறியியலுக்கு அடுத்ததாக மிகப் பழைமையான பொறியியல் துறை இதுவாகும். இப் பொறியியல் துறையைப் பல துணைத்துறைகளாகப் பிரிப்பது வழக்கம். சூழலியல் பொறியியல், நிலத்தொழில்நுட்பப் பொறியியல், கட்டமைப்புப் பொறியியல், போக்குவரத்துப் பொறியியல், காற்றுப் பொறியியல், நீர்வளப் பொறியியல், பொருட் பொறியியல், கடற்கரைப் பொறியியல், கட்டுமானப் பொறியியல் என்பன இவற்றுட் சிலவாகும். மனித வளர்ச்சியுடன் நெருங்கிய தொடர்புடையதாலும், எல்லாவிதமான பொறியியல் செயல்பாடுகளுக்கும் அடிப்படையாக இருப்பதாலும் இது பொதுவியல் என்றும் அழைக்கப்படும்..
குடிசார் பொறியியல் தொழில் துறையின் வரலாறு
left|thumb|250px|கிமு 19 ஆம் ஆண்டில் கட்டப்பட்ட ரோமன் நீர்காவி. [[பொண்ட் டு கார்ட், பிரான்ஸ்]] மனிதன் தோன்றியது முதலே பொறியியல் அவனது வாழ்க்கையில் ஒரு பகுதியாக இருந்து வந்திருக்கிறது. குடிசார் பொறியியல், மனிதன் நாடோடி வாழ்க்கையைக் கைவிட்டுத் தனக்கென வீடுகளை அமைத்துக்கொள்ளத் தொடங்கிய கிமு 4000 தொடக்கம் 2000 வரையிலான காலப்பகுதியில் எகிப்து, மெசொப்பொத்தேமியா ஆகிய பகுதிகளில் முறையாகத் தொடங்கியது எனலாம். இக்காலத்தில் போக்குவரத்து மிகவும் முக்கியத்துவம் பெறத்தொடங்கி சில்லு, பாய்களைக் கொண்டு கடலோடுதல் என்பன கண்டுபிடிக்கப்பட்டன.
கிமு 2700-2500 காலப்பகுதியில் எகிப்தில் அமைக்கப்பட்ட பிரமிட்டுகளே முதல் பெரிய கட்டுமான அமைப்புக்கள் எனலாம். சிந்துவெளி நாகரிகம், கிரேக்க நாகரிகம், ரோம நாகரிகம் போன்ற கிறிஸ்துவுக்கு முந்தியகால நாகரிகங்களிலும் குடிசார் பொறியியல் வளர்ச்சிக்கான எடுத்துக்காட்டுக்களைக் காணமுடியும்.
மிக அண்மைக்காலம் வரை குடிசார் பொறியியலுக்கும், கட்டிடக்கலைக்கும் இடையில் வேறுபாடு இருக்கவில்லை. பொறியியலாளர், கட்டிடக்கலைஞர் என்னும் சொற்கள் பெரும்பாலும் ஒருவரைக் குறிக்கப் வெவ்வேறு இடங்களில் பயன்பட்டவையாகவே இருந்தன. 18 ஆம் நூற்றாண்டில், துறைமுகங்கள், கலங்கரை விளக்கங்கள் போன்றவற்றின் கட்டுமானங்கள் தொடர்பில் குடிசார் பொறியியல் தனியாகக் குறிப்பிடப்படும் ஒரு துறையாக வளர்ந்தது.
குடிசார் பொறியியல் அறிவியலின் வரலாறு
thumb|250px|ஐக்கிய இராச்சியம் பிரிஸ்டலில் உள்ள [[கிளிஃப்டன் தொங்கு பாலம்]] எகிப்தின் பிரமிட்டுக்களைத் தொடர்ந்து, பண்டைய கிரேக்கத்திலும், ரோமிலும் பெரிய அமைப்புக்கள் உருவாகின. அலெக்சாந்திரியாவின் கலங்கரை விளக்கம், எண்ணற்ற கோயில்கள், நீத்தார் நினைவுச் சின்னங்கள், பல்வேறு நினைவுத் தூண்கள் என்பன இவற்றுள் அடக்கம். ரோமர்கள், நீர்காவிகள், துறைமுகங்கள், பாலங்கள், அணைகள், சாலைகள் போன்ற பல்வேறு பயன்பாடு அமைப்புக்களைத் தமது பேரரசு முழுவதும் அமைத்தனர்.
குடிசார் பொறியியல், இயற்பியல் மற்றும் அறிவியல் கோட்பாடுகளின் பயன்பாடு ஆகும். அதன் வரலாறு இயற்பியல் மற்றும் கணிதத்தின் வளர்ச்சிகளோடு நெருக்கமாகப் பிணைக்கப்பட்டுள்ளது. குடிசார் பொறியியல், பல துணைத் துறைகளை உள்ளடக்கிய ஒரு பரந்த துறை என்பதால், அதன் வரலாறு, அமைப்பியல், பொருள் அறிவியல், நிலவியல், மண்ணியல், நீரியல், சூழலியல், பொறிமுறை போன்ற துறைகளில் ஏற்பட்ட அறிவு வளர்ச்சிகளோடு தொடர்புடையது. குடிசார் பொறியியலோடு தொடர்புடைய, இயற்பியல் மற்றும் கணிதம் சார்ந்த பிரச்சினை தொடர்பிலான அறிவியல் அணுகுமுறையின் முந்திய எடுத்துக்காட்டு கிமு 3 ஆம் நூற்றாண்டில் ஆக்கிமிடீஸ் செய்த ஆய்வுகள் ஆகும்.
துணை துறைகள்
பொதுவாக குடிசார் பொறியியல், மனிதன் பேருலகை உருவாக்கும் நிலையான திட்டங்களின் இடைமுகமாக உள்ளது.
கட்டமைப்புப் பொறியியல்
left|thumb|100px|[[புர்ஜ் கலிஃபா, உலகின் மிக உயரமான கட்டடம்]]
கட்டமைப்புப் பொறியியல் (en:Structural engineering) என்பது, பல்வேறு வகையான சுமைகளைத் தாங்கும் நோக்கிலான கட்டமைப்பு முறைமைகளின் வடிவமைப்பு தொடர்பான பொறியியல் துறை ஆகும். பிற துறைகள் சிலவும் இத்துறையின் நோக்கங்களோடு தொடர்புடையவையாக இருக்கின்றன. எனினும், ஒரு பொருள் அல்லது ஒரு தொகுதியின் அறிவியல் அல்லது தொழிற்துறைப் பயன்பாடு எதுவாக இருப்பினும், அது முக்கியமாக சுமைகளைத் தாங்குவதும் ஆற்றலைப் பரவலாக்குவதற்குமான வடிவமைப்புத் தேவைகளைக் கொண்டிருப்பின் அது அமைப்புப் பொறியியலைச் சேர்ந்ததாகக் கருதப்படும். அமைப்புப் பொறியியல் பொதுவாகக் குடிசார் பொறியியலின் ஒரு பகுதியாகக் கருதப்படுகின்றது. எனினும் இது ஒரு தனித்துறையாகக் கற்கப்படுவதும் உண்டு.
ஒரு கட்டமைப்புப் பொறியியலாளர், மிகப் பொதுவாகக் கட்டிடங்கள் மற்றும் பிற கட்டிடங்கள் அல்லாத அமைப்புக்களை வடிவமைப்பார். எனினும் அமைப்பியல் உறுதிப்பாடு தேவைப்படும்போது பொறிகளின் வடிவமைப்பிலும் அவரின் பங்கு வேண்டியிருக்கும். மனிதனால் உருவாக்கப்படும் மிகப் பெரிய அமைப்புக்களில் மட்டுமன்றி, தளபாடங்கள், மருத்துவக் கருவிகள், பலவகையான வண்டிகள் போன்றவற்றிலும் கூட அமைப்புப் பொறியியல் சார்ந்த வடிவமைப்பு உள்ளீடுகள் தேவைப்படுகின்றன.
கடற்கரைப் பொறியியல்
முதன்மைக் கட்டுரை:கடற்கரைப் பொறியியல்
கடற்கரைப் பொறியியல் கடற்கறைப் பகுதியை மேலாளும் பொறியியல் புலமாகும். சில இடங்களில், கடல் தற்காப்பு, கடற்கரைப் பாதுகாப்பு எனும் சொற்கள் முறையே வெள்ளப்பெருக்கு, அரிமானம் ஆகியவற்றில் இருந்தான தற்காப்பைக் குறிக்கின்றன. கடற்கரைத் தற்காப்பு என்பது பழைய சொல்லாகும். இப்போது கடற்கரை மேலாண்மை எனும் சொல் பரவலான வழக்கிற்கு வந்துவிட்டது. கடற்கரை மேலாண்மை அரிமானத்தை ஏற்றே நிலத்தை மீட்கும் விரிவான பல நுட்பங்களைப் பயன்படுத்துகிறது.
கட்டுமானப் பொறியியல்
கட்டுமானப் பொறியியல் நெடுஞ்சாலைகள், பாலங்கள், வானூர்தி நிலையங்கள், தொடர்வண்டிப் பாதைகள், கட்டிடங்கள், அணைகள், நீர்நிலைகள் போன்ற அமைப்புக்களின் கட்டுமான வேலைகளைத் திட்டமிடல், மேலாண்மை செய்தல் ஆகியவற்றோடு தொடர்புடையது. மேற்படி கட்டுமான வேலைகளுக்கு, பொறியியல் மற்றும் மேலாண்மைக் கோட்பாடுகள், வணிக வழிமுறைகள், பொருளியல், மனித நடத்தை போன்றவை தொடர்பான அறிவு தேவை. கட்டுமானப் பொறியியலாளர்கள், தற்காலிக அமைப்புக்களை வடிவமைத்தல், தரத்தை உறுதிசெய்தல் மற்றும் தரக்கட்டுப்பாடு, நில அளவை, கட்டிடப்பொருட் சோதனை, காங்கிரீட்டுக் கலவை வடிவமைப்பு, செலவு மதிப்பீடு, திட்டமிடல், பாதுகாப்பு, கட்டிடப் பொருள் கொள்வனவு, உபகரணத் தேர்வு, வரவு செலவுக் கட்டுப்பாடு போன்ற செயற்பாடுகளில் ஈடுபடுகிறார்கள்.
போக்குவரத்துப் பொறியியல்
thumb|[[பிரிஸ்டல், இங்கிலாந்தில் இந்தச் சந்திப் போக்குவரத்து வடிவமைப்பு ஊர்திகள் கட்டற்று இயங்க வழிவகுத்துள்ளது]] போக்குவரத்துப் பொறியியல் அறிவியல், தொழில்நுட்ப நெறிமுறைகளை எந்தவொரு போக்குவரத்து முறைமைக்குமான திட்டமிடல், வடிவமைப்பு, இயக்கம், மேலாண்மை ஆகியவற்றுக்குப் பயன்படுத்தும் பொறியியல் புலமாகும். இது மக்களையும் பொருள்களையும் சுற்றுச்சூழல் நலம் ஊறுபடாதவாறு காப்பாகவும் திறம்படவும் வேகமாகவும் பொருளியலாகச் சிக்கனமாகவும் உயரேந்துடனும் போக்குவரத்து செய்யவேண்டும். போக்குவரத்துப் பொறியியலின் திட்டமிடல் கூறுபடுகள் நகரத் திட்டமிடல் அடிப்படைகளோடு உறவுடையதாகும்.
சுற்றுசுழல் பொறியியல்
இத்துறையானது இன்று மிகவும் கவனத்தை பெற்று வருகிறது .இளங்கலை குடிசார் பொறியியல் முடித்தவர்கள் முதுகலையில் இத்துறை தனி கவனத்தை பெறுகிறது .கழிவு நீர் மேலாண்மை ,திடக்கழிவு மேலாண்மை ஆகியவை அடங்கும்
அடித்தள பொறியியல்
எல்லா கட்டிடங்களுக்கும் அடித்தளம் அவசியம் .இந்த அடித்தளங்கள் இடத்திற்கு இடம் மாறுபடுகிறது .இந்த அடித்தளங்களின் அவசியத்தை நாம் மறுக்கவே முடியாத அளவிற்கு வளர்ந்துள்ளது இந்த துறை .அரேபிய நாடுகளில் இத்துறைக்கு பெரும் மதிப்பு இருக்கிறது.
வெளி இணைப்புகள்
பகுப்பு:குடிசார் பொறியியல் பகுப்பு:பொறியியல் புலங்கள் பகுப்பு:கட்டிடப் பொறியியல்
பெர்ரோ காந்தவியல்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:MagnetEZ.jpg|thumb|[[அல்னிக்கோ|அல்னிகோவால் செய்யப்பட்ட ஒரு காந்தம், ஒரு அயக்காந்த இரும்பு அலாய், அதன் பிடிமானத்துடன்]] அயக்காந்தவியல் (Ferromagnetism) என்பது சில பொருட்கள் ( இரும்பு போன்றவை ) நிரந்தர காந்தங்களை உருவாக்குவது, அல்லது காந்தங்களால் ஈர்க்கப்படுவதனைக் குறிக்கிறது. இயற்பியலில், பல்வேறு வகையான காந்தவியல் உள்ளன. சிறுமுரண் இரும்பியக் காந்தவியல் விளைவு போன்ற அயக்காந்தவியலானது வலுவானதும் நமது அன்றாட வாழ்க்கையில் எதிர்கொள்ளும் காந்தங்களின் பொதுவான நிகழ்வுக்கு காரணமானதாகும். குளிர்சாதனப் பெட்டியின் கதவுகளில் பயன்படுத்தப்படுவது இதற்கு உதாரணமாகும்.
ஒரு சில சார்-பொருட்கள் மட்டுமே அயக்காந்தவியல் பண்பு கொண்டவை. இரும்பு, கோபால்ட், நிக்கல் மற்றும் அவற்றின் பெரும்பாலான உலோகக் கலவைகள் மற்றும் அரிய பூமி உலோகங்களின் சில சேர்மங்கள் இவற்றிற்கு பொதுவானவை. தொழிற்துறை மற்றும் நவீன தொழில்நுட்பத்தில் அயக்காந்தவியல் மிகவும் முக்கியமானது, மேலும் மின்காந்தங்கள், மின்சார மோட்டார்கள், மின்னியற்றி, மின்மாற்றிகள் மற்றும் டேப் ரெக்கார்டர்கள் மற்றும் வன்தட்டு நிலை நினைவகம் போன்ற காந்த சேமிப்பிடம் மற்றும் இரும்புப் பொருட்களின் சிதைவுறாச் சோதனை போன்ற பல மின் மற்றும் மின்காந்த சாதனங்களுக்கு இது அடிப்படையாகும்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:இயற்பியல் தோற்றப்பாடுகள்
எதிர் இணைகரம்
வடிவவியலில் எதிர் இணைகரம் (antiparallelogram, contraparallelogram, crossed parallelogram ) என்பது ஒரு நாற்கரம். இந்த நாற்கரத்தில் இணைகரத்தைப் போல அடுத்தடுத்து அமையாத இரண்டு சோடி பக்கங்கள் சர்வசமமாக இருக்கும். ஆனால் இணைகரம் போலில்லாமல், இரண்டு எதிர்ப் பக்கங்கள் ஒன்றையொன்று வெட்டிக்கொள்ளும்.
பண்புகள்
ஒவ்வொரு எதிர் இணைகரத்திற்கும் அதன் சந்திப்புப் புள்ளி வழியாக செல்லும் ஒரு சமச்சீர் அச்சு உண்டு. இச்சமச்சீர்த்தன்மையினால் இதற்கு இரண்டு சமகோணங்களும் இரண்டு சோடி சமபக்கங்களும் உள்ளன. பட்டங்கள், இருசமபக்க சரிவகம், எதிர் இணைகரம் மூன்றும் சேர்ந்து ஒரு சமச்சீர் அச்சுடைய நாற்கரங்களின் அடிப்படைத் தொகுதிகளுள் ஒன்றாக அமையும். ஓர் எதிர் இணைகரத்தின் குவிவு மேற்பரப்பு (convex hull) ஒரு இருசமபக்க சரிவகமாகும். ஒரு இருசமபக்க சரிவகத்தின் இணையில்லா பக்கங்கள் மற்றும் மூலைவிட்டங்கள் ஓர் எதிர் இணைகரத்தை அமைக்கும்.
ஒவ்வொரு எதிர் இணைகரமும் ஒரு வட்ட நாற்கரமாக அமையும். அதாவது அதன் நான்கு உச்சிகளும் ஒரே வட்டத்தின் மேல் அமையும்.
மேற்கோள்கள்
பகுப்பு:நாற்கரங்களின் வகைகள்
1973 கானோ வானூர்தி விபத்து
கானோ வானூர்தி விபத்து(Kano Air Disaster) 1973 சனவரி 22,ம் திகதி போயிங் 707-3D3C வகை வானூர்தி நைசீரியா வின் கானோ பன்னாட்டு விமான நிலையத்தில், தரையிறங்க முயன்றபோது மோசமான காலநிலையால் பற்சக்கரம்(Gear) பொறிவடைந்து விபத்துக்குள்ளானதில், 176 பேர் கொல்லப்பட்டனர்  26 பேர் காயங்களுடன் உயிர்தப்பினர். இப்பயணத்தின்போது 193 பயணிகள் மற்றும் 9 சிப்பந்திகள் இருந்ததாக மூலத்தகவல் உள்ளது. இது நைசீரியாவின் மிக மோசமான ஆகாயமார்க பேரிடரென்பது குறிப்பிடத்தக்கது.
வானூர்தி
அலியா(Alia) என்ற நிறுவனம்,குத்தகை முறையில் இயக்கிவந்த போயிங் 707 வகை வானூர்தி நைசீரியா ஏர்வேசுக்கு சொந்தமானதாகும். சம்பவத்தன்று சவுதி அரேபியா செட்டாவிலிருந்து,(Jeddah) நைசீரியாவின் லாகோசு நோக்கி, இசுலாம் புனிதப்பயணிகளை அழைத்துக்கொண்டு திரும்பிக்கொண்டிருந்த நேரத்தில் மோசமான வானிலை நிலவி பலத்த காற்று வீசத்தொடங்கியதால், விமான குழுவினர் கானோ விமான தளத்தை நோக்கி திருப்ப முடிவுசெய்ததாக தெரிகிறது. போயிங் 707 வானூர்தி தரையிறக்க முற்பட்டபோது வலதுபக்க இறங்கமைப்பு கால் சரிந்து ஓடுபாதையில் 180° பாகை (degree) திரும்பி சறுக்கி தீப்பிடித்து.
உப இணைப்புகள்
பகுப்பு:விமான விபத்துகள் பகுப்பு:1973 விபத்துகள் பகுப்பு:நைஜீரியா
மார்ச் 2011
மார்ச் 2011 (March 2011), ஒரு செவ்வாய்க்கிழமை ஆரம்பித்து 31 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15 செவ்வாய்க்கிழமை தொடங்கி, 2011 ஏப்ரல் 13 புதன்கிழமை முடிவடையும்.
செம்மொழித் தமிழாய்வு மத்திய நிறுவனம்
செம்மொழித் தமிழாய்வு மத்திய நிறுவனம் (அ) செம்மொழித் தமிழ் உயராய்வு மையம் (Central Institute of Classical Tamil) என்பது தமிழ் மொழியின் வளர்ச்சிக்காக இந்தியக் கல்வி அமைச்சகத்தின் கீழ் அமைக்கப்பட்ட ஒரு  ஆய்வு நிறுவனமாகும். இந்திய அரசால் தமிழ் செம்மொழியாக அறிவிக்கப்பட்ட பின்பு, 2006, மார்ச்சு முதல் 2008, மே 18-தேதி வரை மைசூரிலுள்ள இந்திய மொழிகளின் நடுவண் நிறுவனத்தில் செம்மொழித் தமிழ் உயராய்வு மையம் (Centre of Excellence for Classical Tamil - CECT) என்னும் பெயரில் செயற்பட்டுவந்தது. அதன் பின்னர், இந்நிறுவனம் 2008 மே 19-ஆம் தேதி முதல் சென்னையில் இயங்கிவருகிறது. இந்த மையத்தின் வழியாகத் தமிழ் மொழி வளர்ச்சிக்கான பல்வேறு திட்டங்கள் செயல்படுத்தப்பட்டு வருகின்றன. பொ.ஊ. 600-இக்கு முந்தைய காலத்தைச் செவ்வியல் காலமாகக் கொண்டு பண்டைத்தமிழ்ச் சமூகம் பற்றிய ஆய்வை நிகழ்த்தும் வகையில் இது நிறுவப்பட்டது. பண்டைத் தமிழ்ச் சமூகத்தின் அனைத்துக் கூறுகளையும் வெளிப்படுத்தும் வகையில் ஆவணப்படுத்துவதையும் பாதுகாப்பதையும் இந்நிறுவனம் தன் நோக்கமாகக் கொண்டுள்ளது.
உயர்நிலைக் குழு
கல்வி அமைச்சக நிறுவனத்தின் திட்டங்களையும் செயல்பாடுகளையும் நடைமுறைப்படுத்த ஐம்பெருங்குழு, எண்பேராயம் அடங்கிய உயர்நிலைக் குழுவை அமைத்துள்ளது.
தலைவர்
தமிழக முதலமைச்சராக இருப்பவர்களே செம்மொழித் தமிழாய்வு மத்திய நிறுவனத்தின் தலைவராகவும் இருக்கின்றனர்.
திட்டங்களும் செயற்பாடுகளும்
-இவை போன்று இன்னும் பல செம்மொழித் தமிழ் வளர்ச்சித் திட்டங்களை நடைமுறைப்படுத்த முயற்சிகள் மேற்கொள்ளப்பட்டுள்ளன.
பத்து முதன்மைத் திட்டப் பணிகள்
செம்மொழித் தமிழின் தொன்மையையும் தனித்தன்மையையும் புலப்படுத்தும் பத்து முதன்மைத் திட்டப்பணிகள் வகுக்கப்பட்டுள்ளன.
பழந்தமிழ் நூல்களின் செம்பதிப்பு
தொன்மைக்காலம் முதல் பொ.ஊ. 6-ஆம் நூற்றாண்டு வரையிலான 41 நூல்களையும், மரபுவழி மூலபாடச் செம்பதிப்புகளாகச் சுவடிகள், பழம்பதிப்புகள், உரை மேற்கோள்கள் கொண்டு ஒப்பிட்டு உருவாக்குதல்.
பழந்தமிழ் நூல்களை மொழிபெயர்த்தல்
41 நூல்களுக்கும் மொழிபெயர்ப்புகள் தொகுக்கப்பட்டு வெளியிடப்படும். புதிதாக இவற்றை ஆங்கிலத்தில் மொழிபெயர்க்கும் பணிகளும் மேற்கொள்ளப் பெறும். 22 டிசம்பர் 2021 அன்று புது தில்லியில் தொல்காப்பியம் நூலின் இந்தி மொழிபெயர்ப்பும் மற்றும் தொல்காப்பியம் மற்றும் பதினெண் கீழ்க்கணக்கு நூல்களை கன்னட மொழியில் மொழிபெயர்த்து வெளியிடப்பட்டது.
வரலாற்று அடிப்படையில் தமிழ் இலக்கணம்
தொன்மைக்காலம் தொடங்கி இக்காலம் வரையிலான தமிழ் இலக்கண ஆய்வு மேற்கொள்ளப்படும். இதற்கென இலக்கியங்கள், உரைநடைகள், கல்வெட்டுகள் ஆகியவற்றின் மொழிநடை கருத்தில் கொள்ளப்படும்.
தமிழ் வழக்காறுகள் ஆய்வுத் திட்டம்
வட்டாரம், தொழில் சார்ந்த தமிழ் வழக்காறுகள் தொகுக்கப்படும். அகராதிகளில் பதிவு செய்யப்படாத இலட்சத்திற்கும் மேற்பட்ட வழக்குச் சொற்கள் திரட்டப்படும்.
தமிழும் பிற மொழிகளும்
தமிழை இந்திய மொழிகளோடும் பிற உலக மொழிகளோடும் ஒப்பிட்டு ஆராய்தல்.
பழந்தமிழ் ஆய்விற்கான மின் நூலகம்
அரிய சுவடிகள், கையெழுத்துச் சுவடிகள், நூல்கள் ஆகியவற்றைத் தேடித் தொகுத்து மின்பதிப்பு ஆக்குவதோடு தமிழ் ஆய்வாளர் ஆய்வுத் தரவுகளை எளிதில் பெற்றுக் கொள்ள மின் நூலகம் வடிவமைக்கப்படுகிறது.
இணையவழிச் செம்மொழியைக் கற்பித்தல்
உலகெங்கும் உள்ளோர் பழந்தமிழ் நூல்களை எளிய முறையில் இணைய வழியே கற்றுப் பயன்பெறப் பாடத்திட்டம் வகுக்கப் பெற்றுள்ளது.
பழந்தமிழ் நூல்களுக்கான தரவகம்
41 பழந்தமிழ் நூல்களும் அவற்றிற்கான எழுத்துப் பெயர்ப்பு, மொழிபெயர்ப்பு, உரைகள், அருஞ்சொற்பொருட்கள், இலக்கணக் குறிப்புகள் முதலியனவும் கணினியில் உள்ளீடு செய்யப்படும். இந்நூற்கலைப் பற்றிய அனைத்துக் குறிப்புகளையும் அறிய தொழில்நுட்ப ஏந்துகள் உருவாக்கப்படும்.
பழந்தமிழ்க் குறுங்காட்சிப் படங்கள்
தமிழின் அரிய வரலாற்றுக் கருவூலங்களான இலக்கணம், இலக்கியம், கல்வெட்டு, நாணயம், கலை, பண்பாடு, அயலகத் தமிழ் உறவு குறித்த காட்சிக் குறும்படங்கள் உருவாக்கப்படுகின்றன.
நூலகம்
செம்மொழி நூலகத்தில் 40, 000 அரிய நூல்களும், பழந்தமிழ் ஆய்வுக்கு உதவும் மின்படியாக்கப்பட்ட நூல்களும், ஓலைச்சுவடிகளும், இதழ்களும் தொகுத்து வைக்கப்பட்டுள்ளன.
முனைவர் பட்ட ஆய்வு உதவித் தொகை
செம்மொழித் தமிழாய்வில் ஈடுபட்டுள்ள இளம் ஆய்வாளர்களை ஊக்குவிக்கும் நோக்கில் இந்நிறுவனம் முனைவர் பட்ட ஆய்வாளர்களுக்கு மாத உதவித் தொகை ₹12,000/-(பன்னிரண்டாயிரம்) இரண்டாண்டுகளுக்கு வழங்குகிறது. ஆய்வு தொடர்பான பிற செலவுகளுக்கு ஆண்டுக்கு ₹ 12,000/-(பன்னிரண்டு ஆயிரம்) வழங்குகிறது.
முனைவர் பட்ட மேலாய்வு உதவித் தொகை
முனைவர் பட்டம் பெற்ற பின் பழந்தமிழாய்வில் ஈடுபட விரும்பும் முனைவர் பட்ட மேலாய்வாளர்களுக்கு மாத உதவித் தொகை ₹18 ஆயிரத்தை வழங்குகிறது. ஒவ்வோராண்டும் பிற செலவினங்களுக்காக ₹30 ஆயிரம் வழங்குகிறது.
குறுகிய காலத் திட்டப் பணிகள்
பழந்தமிழ்ச் சமுதாயத்தின் தொன்மையையும் தனித்தன்மையையும் தமிழ் மொழியின் செவ்வியல் தன்மையையும் வெளிப்படுத்தும் வகையில் ஆய்வு மேற்கொள்ளும் ஆய்வறிஞர்களுக்கும், ஆய்வு நிறுவனங்களுக்கும் நிறுவனம் நிதியுதவி அளிக்கிறது.
செம்மொழித் தமிழ் விருதுகள்
இந்த மையத்தின் வழியாகச் செம்மொழித் தமிழில் சிறப்பாகப் பணியாற்றியவர்களுக்குத் தொல்காப்பியர் விருது, குறள் பீடம் விருது, இளம் ஆய்வாளர் விருது போன்றவை ஒவ்வொரு வருடமும் வழங்கப்பட்டு வருகின்றன.
தொல்காப்பியர் விருது
தமிழியல் ஆய்வில் ஈடுபட்டு ஒப்பிலாப் பங்களிப்பை வழங்கியுள்ள இந்தியத் தமிழறிஞருக்கு ஒவ்வோராண்டும் சான்றிதழும் நினைவுப் பரிசும் ₹5 இலட்சம் பரிசுத் தொகையும் அடங்கிய “தொல்காப்பியர் விருது” வழங்கப்படுகிறது. இந்த விருதுக்குச் சான்றிதழ், நினைவுப்பரிசு மற்றும் ஐந்து இலட்சம் ரூபாய் பணம் ஆகியவை ஒரு முறை இந்தியர் ஒருவருக்கு அளிக்கப்படும். இந்த விருது ஆண்டிற்கு ஒரு முறை அளிக்கப்படுகிறது.
குறள் பீடம் விருது
தமிழியல் ஆய்வில் ஈடுபட்டு ஒப்பிலாப் பங்களிப்பை வழங்கியுள்ள இந்தியத் தமிழறிஞர் ஒருவருக்கும், பிற நாட்டுத் தமிழறிஞர் ஒருவருக்கும் ஒவ்வோராண்டும் சான்றிதழும் நினைவுப் பரிசும் ₹5 இலட்சம் பரிசுத் தொகையும் அடங்கிய “குறள்பீடம் விருது”கள் வழங்கப்படுகிறது. இந்த விருதுக்குச் சான்றிதழ், நினைவுப்பரிசு மற்றும் ஐந்து இலட்சம் ரூபாய் பணம் ஆகியவை ஒரு முறை அளிக்கப்படும். இந்த விருது ஆண்டிற்கு இருவருக்கு அளிக்கப்படும்.
இளம் ஆய்வாளர் விருது
தமிழியல் ஆய்வில் ஈடுபட்டுள்ள 30 - 40 அகவைக்குட்பட்ட இளம் அறிஞர்களை ஊக்குவிக்கும் வகையில் மதிப்புச் சான்றிதழும் நினைவுப் பரிசும் ₹1 இலட்சம் பரிசுத் தொகையும் அடங்கிய “இளம் அறிஞருக்கான விருது”கள் ஒவ்வோராண்டும் ஐந்து நபர்களுக்கு வழங்கப்படுகிறது.
மகாத்மா காந்தி காவியம்
மகாத்மா காந்தி காவியம் என்பது மோகன்தாஸ் கரம்சந்த் காந்தியின் வாழ்க்கை வரலாற்றைக் கூறும் கவிதை நூலாகும். இது இரு தொகுதிகளாகப் பத்துக் காண்டங்களைக் கொண்டுள்ளது. இதன் ஆசிரியர் தி. கா. இராமானுஜ கவிராயர் ஆவார்.
மேற்கோள்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ் கவிதை நூல்கள் பகுப்பு:மகாத்மா காந்தி தொடர்பான நூல்கள்
தாகெஸ்தான்
தாகெஸ்தான் குடியரசு (Republic of Dagestan, ரஷ்ய மொழி: Респу́блика Дагеста́н''), அல்லது தாகெஸ்தான் என்பது ரஷ்யக் கூட்டமைப்பின் ஒரு உட்குடியரசாகும்.
இங்கு பல்லின மக்கள் வாழ்கிறார்கள். 75 விழுக்காட்டினர் வடகிழக்கு கவ்காசியர்கள், டார்ஜின்கள் மற்றும் லெஸ்ஜின்கள் ஆகியோராவார். 16 விழுக்காட்டினர் கூமிக்குகள் மற்றும் நொகாய் மக்களும் ஆவர். மீதமானோர் ரஷ்யர்களும் (5%) அசேரிகளும் (4%) ஆவர். 90.4 விழுக்காட்டினர் முஸ்லிம் மதத்தினர் ஆவர்.
பகுப்பு:உருசியக் குடியரசுகள்
மஸார் அலி அஸ்ஹர்
மவுலானா மசார் அலி அஸ்ஹர் (13 மார்ச் 1895 - 4 நவம்பர் 1974) மஜ்லிஸ்-இ-அஹ்ர்ர்-உல்-இஸ்லாம் என்பதின் நிறுவனராகவும் மற்றும் தலைவராகவும் இருந்தார். இந்திய துணை கண்டத்தின்  வரலாற்றில் ஒரு முக்கிய அரசியல் நபராக இருந்தார். 1924-26 மற்றும் 1934-45 ஆண்டுகளில் பஞ்சாப் சட்டமன்றத்தில் மூன்று முறை தேர்ந்தெடுக்கப்பட்டார். அவர் இந்தியாவில் லக்னோ வில் தெஹ்ரிக்-இ-மத்-இ-சபாபாவை நடத்தி வந்தார். தெஹிரீக்-இ-மத்-இ-சபாபா டிவோபண்டி-முஸ்லிம்களால் இயங்குகிறது
குடும்பம்
மவுலானா மாசர் அலி அஸ்ஹார் குடும்பத்தில் 5 குழந்தைகள் இருக்கிறார்கள். அவா்களில் 3 மகன்கள் மற்றும் 2 மகள்கள் உள்ளனா்.
1- பாக்தீயர் அப்பாஸ் 2- கெய்ஸர் முஸ்தபா 3-காக்கன் பாபர் 4-இம்தியாஸ்-அன்-நிசா 5-ரியாஸ் பாத்திமா
குறிப்புகள்
பகுப்பு:1895 பிறப்புகள் பகுப்பு:1974 இறப்புகள்
சார்ல்ஸ் கம்பர்லான்ட்
சார்ல்ஸ் கம்பர்லான்ட் (Charles Cumberland, பிறப்பு: மே 21 1764, இறப்பு: மே 12 1835), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 முதல்தர துடுப்பாட்டப் போட்டிகளில் கலந்து கொண்டுள்ளார். 1791-1804 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் கம்பர்லான்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1764 பிறப்புகள் பகுப்பு:1835 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள்
பர்தீப் சாகு
பர்தீப் சாகு (பிறப்பு: ஆகஸ்ட் 21, 1985) இந்தியன் பிரீமியர் லீக்கில் கிங்ஸ் லெவன் பஞ்சாப் அணிக்காக விளையாடும் ஒரு இந்திய கிரிக்கெட் வீரர் ஆவார்.
வாழ்க்கை மற்றும் தொழில்
2002 ஆம் ஆண்டில் தனது 17 வயதில் தனது முதல் தர அறிமுகமானதிலிருந்து, சாஹு 2011 வரை உள்நாட்டு கிரிக்கெட்டில் ஹரியானாவுக்காக அவ்வப்போது விளையாடி வந்தார். 2012 ஆம் ஆண்டில், அவர் மும்பைக்கு தனது வசிப்பிடத்தை மாற்றினார். அங்கு தலைமைக் கணக்குத் தணிக்கையாளர் அலுவலகத்ததில் தணிக்கையாளராக பணியாற்றினார். நவம்பர் 2014 இல் நடந்த கங்கா லீக் பிரிவு ஒரு போட்டியில், சாஹு ஒரு இன்னிங்ஸில் பத்து விக்கெட்டுகளையும் கைப்பற்றி, லீக்கில் அவ்வாறு செய்த நான்காவது பந்து வீச்சாளராக ஆனார்.
குறிப்புகள்
பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1985 பிறப்புகள்
மன்னார்கோட்டை ஊராட்சி
மன்னார்கோட்டை ஊராட்சி (Mannarkottai Gram Panchayat), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 949 ஆகும். இவர்களில் பெண்கள் 477 பேரும் ஆண்கள் 472 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கந்த சஷ்டி
கந்த சஷ்டி என்பது முருகக் கடவுள் சூரனை அழித்த பெருமையை சைவ சமயத்தவர்கள் கொண்டாடும் ஒரு விழாவாகும். சஷ்டி என்றால் ஆறு ஆகும். ஐப்பசி மாதம் சுக்கிலபட்ச பிரதமை முதல் சஷ்டி ஈறாக உள்ள ஆறு நாட்களும் கந்த சஷ்டி காலமாகும். இந்த ஆறு நாளையும் சைவர்கள் விரத நாட்களாக கருதுகின்றனர்.
மன்னார்கோட்டை ஊராட்சி
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கந்த சஷ்டி
முருகன் சூரனை அழித்தல்
ஆறு நாட்கள் நடைபெற்ற சூர சம்காரத்தின் முடிவில் முருகன் மா மரமாக நின்ற சூரனை தன் சக்தியாகிய வேலினால் பிளந்தார். பிளவுபட்ட மாமரம் சேவலும் மயிலுமாக மாறவும், சேவலை கொடியாகவும் மயிலை வாகனமாகவும் முருகன் ஏற்றுக்கொண்டார். இது கந்தபுராணத்தில் சொல்லப்பட்ட ஒரு நிகழ்ச்சியாகும்.
கந்தபுராணத்தில் வரும் சூரபத்மன், சிங்கமுகன், தாரகாசுரன் ஆகியோர் முறையே சைவ சித்தாந்தத்தில் பேசப்படும் ஆணவம், கன்மம், மாயை என்னும் மும்மலங்களைக் குறிப்பதாகக் கருதப்படுகின்றது. ஆன்மாவைத் துன்புறுத்தும் மலங்களின் கெடுபிடியில் இருந்து ஆன்மாவுக்கு விடுதலை அளிப்பதோடு ஆணவமலத்தின் பலத்தைக் குறைத்து அதனைத் தன் காலடியில் இறைவன் வைத்திருப்பதை உணர்த்துவதே சூர சம்காரமாகும்.
ஆதாரங்கள்
கந்த சஷ்டி அபிஷேகம் → https://www.youtube.com/watch?v=sQzRW7HjEf4
வைரிசெட்டிபாளையம் ஊராட்சி
வைரிசெட்டிபாளையம் ஊராட்சி (Vairichettipalayam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள உப்பிலியபுரம் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7439 பேர் ஆவர். இவர்களில் பெண்கள் 3673 பேரும் ஆண்கள் 3766 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பக்லான் மாகாணம்
பக்லான் மாகாணம் (Baghlan (பஷ்தூ/பாரசீகம்; بغلان‎ ‎ Baġlān) என்பது ஆப்கானிஸ்தானின் மாகாணங்கள் முப்பத்து நான்கில் ஒன்றாகும்.  இது  நாட்டின் வடபகுதியில் உள்ளது. மாகாணத்தின் மக்கள் தொகை  2013 ஆண்டு  910,700 என்று இருந்தது.
இந்த மாகாணத்தின் தலைநகரம் புலி கும்ரி ஆகும். ஆனால் இந்த மாகாணத்தின் பெயர் இன்னொரு பெரிய நகரான பக்லான் நகரின் பெயரைக் கொண்டு அழைக்கப்படுகிறது. பக்லானின் சுர்க் கோட்டல் பகுதியில் பழங்கால சரத்துஸ்திர தீக்கோயிலின் இடிபாடுகள் உள்ளன. உள்ளூர் மாகாண புனரமைப்பு குழு  2006 முதல் 2015 வரை  அங்கேரி தலைமையில் செயல்பட்டது.
பழங்கால வரலாறு
பக்லான் என்ற பெயர் பக்கோலங்கோ அல்லது "கோயில் படம்" என்ற பெயரிலிருந்து தோன்றியது. சுர்க் கோட்டல் கோயிலில் இரண்டாம் நூற்றாண்டின் குசான் பேரரசு காலக் கல்வெட்டில் பொறிக்கப்பட்டுள்ளது. சீன பௌத்த பயணியான சுவான்சாங் ஏழாம் நூற்றாண்டில் பக்லான் வழியாகப் பயணித்தார், மற்றும் இப்பிரதேசத்தை  "ஃஓ-கியா-லாங் ராஜ்யம்" என குறிப்பிடப்பிட்டுள்ளார்.
கிபி 13 ஆம் நூற்றாண்டில், மங்கோலியப் படைகள் குண்டுஸ்-பகிலான் பகுதியில் நிரந்தர கோட்டையமைத்தது, மற்றும் 1253 இப்பகுதியின் ஆட்சியாளராக சயில் நோயன் தாதர் என்பவரை மோன்க் கான் நியமித்தார். சயில் யோதனுக்குப் பிறகு அவனது பதவி அவனின் மகனான உலாது வசம் வந்தது, பின் பேரன் பக்துத் வசம் வந்தது. இந்த துருக்கிய-மங்கோலிய காவற் படைகள்தான் (தம்மா) ஆப்கானிஸ்தானில் உள்ள குவார'உன்னஸ் இனப்பிரிவாக உருவாகினார்கள், மற்றும் இவர்களால் 14 ஆம் நூற்றாண்டில் சாகடெய்டா கனட் அரசு உருவானது. தைமூரின் ஆட்சியில் குவாரா'உன்சா பகுதி சிக்கு பர்லாஸ் வசம் ஒப்படைக்கப்பட்டது, அவனுக்குப் பிறகு அவன் மகன் ஜஹான்ஷா வசம் இருந்தது. குண்டுஸ்-பகிலான் படைகள் வெவ்வேறு தலைவர்கள் மற்றும் பல்வேறு பெயர்களாக திமுரிட் காலம் முழுவதும் செல்வாக்கு செலுத்தியது போல் தோன்றுகிறது என்று ஃபோர்ப்ஸ் மன்ஜ் குறிப்புகள் கூறுகின்றன. இந்நிலை உஸ்பெக் படையெடுப்புவரை அதாவது இஸ்லாமிய ஆண்டு 900 (கி.பி 1494-1495 ) வரை நீடித்தது. இந்த பகுதியைச் சிற்றரசனான குய்பிகாக் ஆண்டதாக பாபர் நாமாவில் குறிப்பிடப்படுகிறது.
20 ஆம் நூற்றாண்டு
20 ஆம் நூற்றாண்டின் இடைக்காலத்தில், ஆப்கானிஸ்தான் மேற்கத்திய மற்றும் சோவியத் ஒன்றியத்தின், விவசாய-தொழில்துறை திட்டங்கள் போன்றவற்றின் சர்வதேச அபிவிருத்திக்கு இலக்கானது. இதில் சர்க்கரை வள்ளி கிழங்கில் இருந்து சர்க்கரை உற்பத்தி செய்யும் தொழிற்சாலைகள்  (1940 களில் செக் நிபுணர்களால் துவக்கப்பட்டது. ) மற்றும் காய்கறி எண்ணை. மேலும் செக் நிபுணர்களால் பெருமளவு நிலக்கரி சுரங்கத் தொழில் வளர்த்தெடுக்கப்பட்டது, ஆப்கானிஸ்தானின் கர்கர் பள்ளத்தாக்கில் உள்ள ஒரே ஒரு நிலக்கரி சுரங்கம் 1992 இல் மீண்டும் செயல்பாட்டுக்கு வந்தது.
தற்கால பக்லான் மாகாணம் 1964 ஆம் ஆண்டு குவாத்தகான் மாகாணத்தில் இருந்து உருவாக்கப்பட்டது.
அண்மைய வரலாறு
2001 இல் ஆப்கன் போர் துவங்கியது, இதில் தாலிபான்கள் வசமிருந்து பாக்கலானை மீட்க இஸ்மாயிலி ஆன்மீக தலைவர் சயீத் மன்சூர் நாதிரி முயற்சி எடுத்தார். உஸ்பெக் இராணுவத் தலைவர் அப்துல் ரஷித் டோஸ்தும் மற்றும் அவரது ஜும்பிஷ்-இ மில்லி கட்சி உடன் நாத்ரி கூட்டணி வைத்துக்கொண்டார், மற்றும் தாலிபான்களுக்கு எதிராக இருந்த போட்டி தாஜிக்குகளான ஜாமியத்-இ இஸ்லாமி கட்சியினர் தலிபான்களை முறியடித்து பக்லானை கைப்பற்ற முனைப்புடன் இருந்தனர். நாதிரிக்கு முன்பாகவே தலைநகரான புலி-ஐ குமுரி நகரை ஜாமியத் கைப்பற்றியது, இவர்கள் ஆப்கான் இஸ்மாயிலிகள் மற்றும் ஷியா கசாரா மக்கள் போன்றவர்கள் மத்தியில் தனது வலுவான ஆதரவை கொண்டிருந்த போதிலும் யாராலும், மாகாணத்தை முழுமையாக தங்கள் கட்டுப்பட்டில் கொண்டுவர போதுமான ஆதரவாளர்களை அணிதிரட்டி முடியவில்லை. தலைநகரை மீண்டும் கைப்பற்ற 2001 மற்றும் 2003 இல் முயற்சியில் நாதிரி தோல்வியுற்றார். தொடர் தோல்விகளால் நாதிரியும் அவரது ஆதரவாளர்களும் பிராந்தியத்தை விட்டு தப்பி ஓடினர்.
2012 சூன் 13, அன்று, இரண்டு பூகம்பங்கள் ஆப்கானிஸ்தானை தாக்கியது இதனால் பக்லான் மாகாணம் புர்கா மாவட்டத்தில் மிகப் பெரிய நிலச்சரிவு ஏற்பட்டது. சயி ஹசாரா கிராமத்தில் ஒரு 30 மீட்டர் கொண்ட பாறையின் சரிவால் ஏற்பட்ட அழிவுகளாலும் பாறையின் கீழே நசுங்கி 71 பேர் கொல்லப்பட்டதாக ஒரு மதிப்பீடு தெரிவிக்கிறது,
அரசியல் மற்றும் ஆட்சி
மாகாணத்தின் தற்போதைய ஆளுநர் சுல்தான் முகமது இபடி ஆவார். மாகாணத்தின் தலைநகராக புலி கும்ரி உள்ளது. மாநிலம் முழுவதும் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) மூலம் கையாளப்படுகிறது. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ANSF) போன்றவற்றிற்க்கு நேட்டோ தலைமையிலான படைகளின்  ஆதரவு உள்ளது.
மக்கள் வகைப்பாடு
thumb|[[ஆப்கானித்தான் இனக்குழுக்கள்]] 2013 ஆண்டில் பக்லான் மாகாணத்தின் மக்கள் தொகை 863,700. இதில் 55% பேர் தாஜிக்குகள்,  20% பேர் பஷ்தூன் மக்கள், 15% பேர் கசாரா மக்கள், 9% பேர் உஸ்பெக் மக்கள், மீதமுள்ளவர்கள் தடார் மக்கள். இதில் இன்னொரு புள்ளி விவரத்தின்படி, தாஜிக்குகளும் அவர்களின் துணைக் குழுக்களான அய்மாக் மற்றும் சயீத்-தஜிக்குகள் போன்றவர்களை இணைந்து தஜிக்குகள் மாகாண மக்கள் தொகையில் 70% க்கும் மேலாக உள்ளனர். கூடுதலாக, ஹசாராஸ் என்னும் குறிப்பிடத்தக்க எண்ணிக்கையில் வாழும் பாரசீக மொழி பேசும் மக்களும், பஷ்தூன் மொழி பேசும் பஷ்துன்கள், உஸ்பெக் மற்றும் சில தடார்களுக்கும் வாழ்கின்றனர். பக்கலான் சிறிய சமூகமான சயீது ஆப் கயான் எனபவரது தலைமையில் வாழும் இஸ்மயில் என்ற இனமக்களின் தாயகமாகவும் பக்லான் மாகாணம் உள்ளது.
நலவாழ்வு பராமரிப்பு
இந்த மாகாணத்தில் தூய்மையான குடிநீர் கிடைக்கக்கூடிய மக்களின் எண்ணிக்கை 2005 ஆம் ஆண்டு 19% என்ற விகிதத்தில் இருந்தது, அதிலிருந்து 2011 ஆண்டு  25% என உயர்ந்துள்ளது. திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 5.5 % என்ற எண்ணிக்கையில் இருந்து 2011 ஆண்டு 22 % என உயர்ந்தது.
வேளாண்மை
பக்லான் மாகாணத்தின் முதன்மை பயிராக ( 1974 வரை) பஞ்சு மற்றும் சர்க்கரை வள்ளிக் கிழங்கு, தொழில்துறையில் சர்க்கரை உற்பத்தி 1940 களில் செக் மேற்பார்வையின் கீழ் தொடங்கிவிட்டன. இந்தப் பகுதியில் திராட்சை, பிஸ்தானியன், மாதுளை போன்ற வேளாண் பயிர்களும், காபூல் ஆடு வளர்ப்பும் முதன்மைத் தொழிலாக உள்ளன.
பிற தயாரிப்புகள்
இந்த மாகாணத்தில் பட்டு உற்பத்தி, கர்கர் பள்ளத்தாக்கில் நிலக்கரி வெட்டி எடுத்தல் போன்ற பிற தொழில்களும் உள்ளன.
மாவட்டங்கள்
thumb|பக்லான் மாகாண மாவட்டங்கள்
மேற்கோள்கள்
Category:Articles with Wayback Machine links பகுப்பு:ஆப்கானித்தானின் மாகாணங்கள்
மோல் நாள்
மோல் நாள் (Mole Day) என்பது வேதியியலாளர்களும், வேதியியல் மாணவர்களும் ஆண்டு தோறும் அக்டோபர் 23 ஆம் நாளன்று காலை 06:02 மணிக்கும் மாலை 06:02 மணிக்கும் இடையில் அதிகாரபூர்வமற்ற நிலையில் எடுத்துக் கொள்ளும் ஒரு விடுமுறை நாள் ஆகும். இந்நாளை அவர்கள் அமெரிக்க முறையில் 6:02 10/23 எனக் குறிக்கிறார்கள். நேரம், நாள் ஆகியன அவகாதரோ மாறிலியைக் (6.02×1023) கொண்டு குறிக்கப்பட்டது. அவகாதரோ மாறிலி என்பது ஒரு மோல் வேதிப் பொருளில் காணப்படும் துணிக்கைகளின் (அணுக்கள் அல்லது மூலக்கூறுகள்) எண்ணிக்கை ஆகும்.
1980களில் த சயன்சு டீச்சர் என்ற இதழில் வெளிவந்த ஒரு கட்டுரையில் முதற்தடவையாக மோல் நாள் பற்றிய கருத்து வெளியிடப்பட்டது. இக்கட்டுரையினால் ஈர்க்கப்பட்ட மோரிசு ஓலெர் என்ற விஸ்கொன்சின் மாநில வேதியியல் ஆசிரியர் 1991 மே 15 ஆம் நாள் தேசிய மோல் நாள் நிறுவனத்தை (National Mole Day Foundation NMDF) ஆரம்பித்தார்.
அமெரிக்க ஐக்கிய நாடு, தென்னாப்பிரிக்கா, ஆஸ்திரேலியா, கனடா ஆகிய நாடுகளில் உயர்நிலைப் பள்ளிகளில் வேதியியல் அல்லது மோல் தொடர்பான பல்வேறு நிகழ்வுகள் இந்நாளில் ஒழுங்கு செய்யப்படுகின்றன. பல பாடசாலைகள் இக்காலப்பகுதியை மோல் வாரமாகவும் கொண்டாடுகின்றன. அமெரிக்க வேதியியல் குமுகம் தேசிய வேதியியல் வாரமாகக் கொண்டாடுகின்றது.
வெளி இணைப்புகள்
பகுப்பு:அக்டோபர் சிறப்பு நாட்கள் பகுப்பு:வேதியியல்